|  |  |
| --- | --- |
| **NOVELLAPÁLYÁZAT**  Novellaíró pályázatot hirdet az idén 150 éves Központi Statisztikai Hivatal | |
| A pályázat témája | **Keleti Károly, a szenvedélyes statisztikus** |
| Pályázók köre | Tizennégy évet betöltött szerzők műveit várjuk, határon innen és túlról. Lehetőség van közös szerzői mű benyújtására. |
| Beküldési határidő | 2017. november 1. |
| Formai követelmények | * Microsoft Word (.doc vagy .docx) formátum * Legalább10 000, legfeljebb 25 000 karakter terjedelem * Magyar nyelven írott prózai mű, e-mail mellékletben küldve a [novellapalyazat@ksh.hu](mailto:novellapalyazat@ksh.hu) címre |
| Pályázati feltételek | * Egy pályázó legfeljebb 3 alkotással nevezhet. * Kizárólag eddig publikálatlan alkotások beküldését várjuk. * A pályázati kiíráshoz mellékelt jelentkezési és regisztrációs űrlapot kell csatolni, elfogadva az adatkezelési feltételeket. * A pályaműveknek határidőre be kell érkeznie. |
| A pályaművek elbírálása | * A benyújtott pályaműveket a kiíró által felkért, statisztikusokból és irodalmárokból álló szakmai zsűri bírálja el. * A legjobbnak ítélt három alkotást díjazzuk. * Lehetőséget biztosítunk olvasói szavazatoknak is, amelyek alapján közönségdíjat is kiosztunk. |
| Pályázati anyag publikálása | * A kiíró által arra érdemesnek tartott műveket a KSH nyomtatott formátumban vagy online felületein publikálhatja. |
| Eredményhirdetés | * A beküldési határidőtől számított 45 napon belül eredményt hirdetünk. * A nyertesek neveit a KSH, honlapján és Facebook-oldalán is közzéteszi. |
| Díjazás | * 1. helyezett: 300 000 forint * 2. helyezett: 200 000 forint * 3. helyezett: 100 000 forint * Közönségdíj: 250 000 forint   A díjazás kifizetésére a mellékelt szerződéses feltételek szerint kerül sor.  A felhasználási díj adóköteles jövedelemnek minősül, a levonásokat a KSH teljesíti a kifizetést megelőzően.  Közös szerzői mű esetén a nyertes szerzők kötelesek közölni a KSH-val a szerzői jogok arányát. A díjazás ennek arányában illeti meg az egyes szerzőtársakat. Amennyiben a szerzők a szerzői jogok arányát nem jelölik meg, úgy a KSH azokat egyenlő arányúnak tekinti, és a díjazást is egyenlő arányban fizeti ki a felhasználási szerződés keretében a szerzőtársaknak. |
| További információ | [www.ksh.hu/novellapalyazat](http://www.ksh.hu/novellapalyazatwebnode.hu) |
| Adatkezelési feltételek | A KSH az információs önrendelkezési jogról és az információszabadságról szóló 2011. évi CXII. törvényben foglaltaknak megfelelően jár el. A pályázaton való részvétel feltétele a lenti jelentkezési és regisztrációs űrlap kitöltése. A kitöltéssel egyidejűleg a pályázó elfogadja a pályázati kiírás feltételeit.  A pályázaton részt vevők által a jelentkezés és regisztráció során megadott, a pályázat céljára felhasznált személyes adatok kezelője kizárólag a KSH. Az adatkezelés jogalapja a pályázaton részt vevők által önkéntesen megadott hozzájárulása (Infotv. 5. § (1) bek. a) pont) a pályázaton való részvételhez. Jelen pont a résztvevők tájékoztatásának minősül. Az adatkezelés célja a kapcsolatfelvétel a nyertesekkel, valamint a novellapályázattal összefüggő kommunikációs tevékenység. Ennek érdekében a KSH a jelentkezési és regisztrációs űrlapon megadott hozzájárulás alapján nyilvánosságra hozza a novellapályázat nyerteseinek nevét és lakóhelyét (települését). Nyertesség esetén a felhasználási szerződés megkötése érdekében az abban megjelölt további személyes adatok megadása is szükséges a díjazás kifizetése céljából. A megadott személyes adatokat a KSH a rá vonatkozó jogi kötelezettségek teljesítéséhez szükséges ideig, elkülönítetten kezeli.  A pályázó kérelmezheti:  a) tájékoztatását a rá vonatkozó személyes adatok kezeléséről;  b) személyes adataihoz való hozzáférést (elektronikus úton vagy másolat útján);  c) pontatlan személyes adatainak helyesbítését, hiányos személyes adatainak kiegészítését;  d) személyes adatainak törlését, kezelésének korlátozását, ha az ahhoz szükséges feltételek fennállnak;  e) továbbá tiltakozhat személyes adatainak kezelése ellen.  Az érintett jogainak megsértése esetén,  a) a KSH belső adatvédelmi felelőséhez (dr. Regős Eszter, Eszter.Regos@ksh.hu; +(36-1)-341-6419);  b) bírósághoz fordulhat (Fővárosi Törvényszék, 1055 Budapest, Markó u. 27. http://fovarositorvenyszek.birosag.hu/);  c) valamint vizsgálatot kezdeményezhet a Nemzeti Adatvédelmi és Információszabadság Hatóságnál (NAIH, 1125 Budapest, Szilágyi Erzsébet fasor 22/C, [ugyfelszolgalat@naih.hu](mailto:ugyfelszolgalat@naih.hu)). |
| Dehonesztáló, másokat sértő műveket nem bírálunk el, azokat kizárjuk a pályázati eljárásból.  A KSH fenntartja a jogot, hogy nem megfelelő minőségű pályaművek esetében nem hirdet nyerteseket. | |
| A változtatás jogát fenntartjuk. | |

|  |  |
| --- | --- |
| **JELENTKEZÉSI ÉS REGISZTRÁCIÓS ŰRLAP** | |
| Név |  |
| Telefonszám |  |
| E-mail cím |  |
| Levelezési cím |  |
| Pályamű(vek) címe |  |
| NYILATKOZAT  Kijelentem, hogy a Központi Statisztikai Hivatal által kiírt novellapályázat részleteit ismerem; feltételeit, beleértve az adatkezelés feltételeit, elfogadom. A pályázatra benyújtott írásom publikálásához, valamint a nevem és lakóhelyem településének a KSH által történő nyilvánosságra hozatalához hozzájárulok, továbbá nyertességem esetén a pályázathoz mellékelt szerződéses feltételekkel felhasználási szerződést kötök a KSH-val. | |
| Dátum |  |
| Aláírás |  |